Lav et referat af nedenstående tekst:

Tekst:
De har haft hjælp af svigermor, passet hinandens børn og haft rollingerne med på arbejde. Men nu kan forældre, der har været ramt af strejken på pasningsområdet, se frem til at få penge fra kommunen, fordi de ikke har kunnet få passet deres børn. Langt størstedelen af de 11 strejkeramte kommuner vurderer nu, at strejken har varet så længe, at det er rimeligt, at forældrene får penge tilbage. De fleste steder er beslutningen allerede taget, og enkelte steder ventes den endelige beslutning i byrådet i løbet af de kommende dage. - Det er kun rimeligt, at folk får penge tilbage, når de betaler for en ydelse, de ikke får. Og skulle der være ekstra udgifter forbundet med at udbetale pengene, så er jeg sikker på, at de fuldt ud opvejes af de penge, en kommune sparer ved ikke at udbetale løn til de strejkende pædagogmedhjælpere, siger Hans Erik Møller, formand for Børne- og Familieudvalget i Esbjerg Kommune. De fleste kommuner venter dog med at udbetale pengene, indtil konflikten er forbi. /ritzau/

Referat:
Kommunerne gør nu klar til at betale forældre, der ikke har kunnet få deres børn passet under konflikten.